CELEX: 32020D1111
Language: ro
Date: 2020-07-20 00:00:00
Title: Decizia (UE) 2020/1111 a Consiliului din 20 iulie 2020 privind semnarea, în numele Uniunii, a Acordului dintre Uniunea Europeană și Guvernul Republicii Populare Chineze privind cooperarea referitoare la indicațiile geografice și protejarea lor

29.7.2020   
               
               
                  RO
               
               
                  Jurnalul Oficial al Uniunii Europene
               
               
                  L 244/8
               
            
         DECIZIA (UE) 2020/1111 A CONSILIULUI
         din 20 iulie 2020
         privind semnarea, în numele Uniunii, a Acordului dintre Uniunea Europeană și Guvernul Republicii Populare Chineze privind cooperarea referitoare la indicațiile geografice și protejarea lor
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (5),
         având în vedere propunerea Comisiei Europene,
         întrucât:
         
                     (1)
                  
                  
                     La 10 septembrie 2010, Consiliul a autorizat Comisia să înceapă negocieri cu Guvernul Republicii Populare Chineze pentru un acord privind cooperarea referitoare la indicațiile geografice și protejarea lor. Negocierile s-au încheiat cu succes prin parafarea acordului dintre Uniunea Europeană și Guvernul Republicii Populare Chineze privind cooperarea referitoare la indicațiile geografice și protejarea lor (denumit în continuare „acordul”).
                  
               
                     (2)
                  
                  
                     Acordul vizează obținerea celui mai înalt nivel de protecție posibil pentru indicațiile geografice și stabilirea unor instrumente de combatere a practicilor înșelătoare și a utilizărilor abuzive ale indicațiilor geografice.
                  
               
                     (3)
                  
                  
                     Acordul ar trebui să fie semnat în numele Uniunii, sub rezerva încheierii sale la o dată ulterioară,
                  
               ADOPTĂ PREZENTA DECIZIE:
         
            Articolul 1
            Se autorizează semnarea, în numele Uniunii, a Acordului dintre Uniunea Europeană și Guvernul Republicii Populare Chineze privind cooperarea referitoare la indicațiile geografice și protejarea lor, sub rezerva încheierii acordului menționat (1).
         
         
            Articolul 2
            Președintele Consiliului este autorizat să desemneze persoana împuternicită sau persoanele împuternicite să semneze acordul în numele Uniunii.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Bruxelles, 20 iulie 2020.
            
               
                  Pentru Consiliu
               
               
                  Președintele
               
               J. KLOECKNER
            
         
         
            (1)  Textul acordului se publică împreună cu decizia privind încheierea acestuia.